Տնօրենի ներկայացմամբ՝ մանկապարտեզ է հաճախում նախադպրոցական տարիքի 44 երեխա, որոնց թիվն առաջիկայում կարող է ավելանալ, եթե հաջողվի շենքային նոր պայմաններ ստեղծել: Մարզպետը տեղում ծանոթացավ նաեւ Վահանի աղբավայրի փակման աշխատանքներին: Ինչպես տեղում ներկայացրեց Ճամբարակի համայնքապետ Վազգեն Ադամյանը, Վահանի աղբավայրի փակման աշխատանքները, որոնք արդեն մոտենում են ավարտին, իրականացվում են ՀՀ կառավարության կողմից իրականացվող սուբվենցիոն ծրագրի շրջանակներում: «Հին աղբավայրը լիովին փակվում է, տեղում կատարվելու է ծառատունկ, իսկ նոր աղբավայրը կգործի ժամանակավորապես, մինչեւ որ Հրազդանում գործարկվի կոշտ թափոնների վերամշակման գործարանը»,-ներկայացրեց համայնքի ղեկավարը: Ճամբարակ քաղաքում մարզպետն այցելեց զբոսայգու շինհրապարակ, որը վերակառուցվում է ՀՀ կառավարության կողմից իրականացվող սուբվենցիոն ծրագրի շրջանակներում: